সংযুক্ত আরব প্রজাতন্ত্র
সংযুক্ত আরব প্রজাতন্ত্র ( "") নামক ইউনিয়নটি মিশর ও সিরিয়া নিয়ে গঠিত ছিল। ১৯৫৮ সালে এর সৃষ্টি হয় ও ১৯৬১ সাল পর্যন্ত এই ইউনিয়ন টিকে থাকে। তবে মিশর ১৯৭১ সাল পর্যন্ত "সংযুক্ত আরব প্রজাতন্ত্র" নামে সরকারিভাবে পরিচিত ছিল। জামাল আবদেল নাসের এর রাষ্ট্রপতি ছিলেন। সূচনার প্রাথমিক সময়ে (১৯৫৮-১৯৬১) এটি উত্তর ইয়েমেনের সাথে গঠিত কনফেডারেশন সংযুক্ত আরব রাষ্ট্রের সদস্য ছিল।
আরব ইউনিয়ন
২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলি আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।